Notum sit omnibus fidelibus christianis, presentibus et futuris, quod Bernardus Senex de Segiaco dedit Deo et sanctis apostolis Petro et Paulo, et Cluniacensibus monachis, unum mansum cum appendiciis suis, in villa quæ appellatur Baiese. Fecit autem hanc donationem pro remedio animæ suæ, et testem et collaudatorem adhibuit fratrem suum Letbaldum. Interfuit etiam Ilius de Cres.